EL ja mitte - EL riikide ettevõtted

Kaasvastutavate isikute vahel sõlmitava lepingu klausel

Pooled loevad lepingu sõlmimisel ja täitmisel end Euroopa parlamendi poolt 14 aprillil 2016 heaks kiidetud Isikuandmete Kaitse Üldmäärusega (GDPR) siduvaks hoolimata sellest, kas territooriumil või riigis, milles nad asuvad, on GDPR või sellega võrdväärne regulatsioon kehtestatud.

Pooled lähtuvad konkreetsemalt oma tegevuses lepingu täitmisel Isikuandmete Kaitse Üldmäärusest (GDPR), selles kirjeldatud Kaasvastutavate töötlejate kohustustest (Art 26), samuti GDPRs kasutatud mõistetest ja kehtestatud regulatsioonist.

Pooled lepivad kokku, et isikuandmete kasutamise põhieesmärgiks on andmesubjektile (kliendile) teenuse osutamine. Iga Kaasvastutav töötleja vastutab selle andmetöötluse osa eest, milliseid tema ise (või tema volitatud töötleja) töötleb oma eesmärgi saavutamiseks ja keegi Kaasvastutavatest töötlejatest ei vastuta teise Kaasvastutava töötleja poolt tema enda vastutusalas andmete ebaõiguse töötlemise eest. Vastutus piiritletakse konkreetse kitsa teenusega, mida iga Vastutav töötleja ise andmesubjektile teenuse osutamise käigus osutab.

Keegi kaasvastutavatest töötlejatest ei tohi mistahes põhjusel töödelda isikuandmeid muul viisil ja põhjusel, kui see toimub vaid lepingu alusel ja raames. Juhul, kui kellegi Kaasvastutavatest töötlejatest tegevus nõuab andmekaitsespetsialisti (DPO) määramist, määrab ta selle.

Pidades GDPR Art 30 p 1 nimetatud isikuandmete töötlemise registrit, fikseerivad kaasvastutavad töötlejad kaasvastutuse alusel toimunu raames isikuandmete töötlemise viisi, milline võimaldab viivitamatult ja takistusteta, nende tasuta esitamise teisele Kaasvastutavale töötlejale või järelevalvet teostavale asutusele (Eestis - Andmekaitse Inspektsioon e. AKI).

Isikuandmete töötlemisel kohustub iga Kaasvastutav töötleja lähtuma GDPR Art 24 sätestatud vastutusest ning lepingu tagamiseks kohustatud rakendama ohule vastavad turvalisuse ja tehnilisi vahendeid ning olema suuteline ka ohule vastavate meetmete tarvitusele võtmist teistele Kaasvastutavatele töötlejatele, andmesubjektile ja/või järelevalveasutusele tõendama.

Kaasvastutavad isikud teavitavad oma töötajaid sõlmitud lepingust tulenevast isikuandmete kaitse kõrgest vajadusest ning hoolitsevad selle eest, et nende töötjad omaksid õiget ja kohast arusaama ja oskusteavet GDPR nõuetele vastavaks isikuandmete töötlemiseks. Iga isikuandmete kaitsega seotud rikkumisest on Kaasvastutav töötleja kohustatud teisi Kaasvastutavaid töötlejaid teavitama viivituseta, kusjuures teave peab sisaldama vähemalt GDPR Art 33 p 3 informatsiooni.

Kaasvastutav isik oma tegevuses kohustub järgima lepingu täitmisel mh järgmisi GDPR kehtestatud põhimõtteid: isikuandmete töötlemise seaduslikkus, õiglus ja läbipaistvus (Art 5 p.1. a. ja Art 6), eesmärgi piirangu põhimõte (Art 5 p.1. b.), andmete minimaliseerimise põhimõte (Art 5 p.1 c.), õigsuse põhimõte (Art 5 p.1. d.), säilitamise piirang (Art 5 p.1. e.), usaldusväärsus ja konfidentsiaalsus (Art 5 p.1. f.) laste (Art 8) ja eriliiki (Art 9) isikuandmete eriline kaitsevajadus, isikuandmete töötlemise turvalisus (Art 32), isikuandmete edastamise üldpõhimõtted (Art 44) ja andmesubjekti õiguste ulatuslik ja tõhus kaitse (Art 12 – 20).

Kaasvastutaval töötlejal on kaasaaitamiskohustus iga Kaasvastutava töötleja ees, kui selle vajadus on tingitud Vastutava töötleja osas toimuvast või toimuda võivast järelevalvemenetlusest või on tekkinud selline vajadus andmesubjekti enda tegevusest. Iga Kaasvastutav töötleja on kohustatud hoiduma teistele Kaasvastutavatele töötlejatele kahju tekitamisest ja hüvitama mistahes kahjud, nõuded, trahvid ja sunnirahad, millised tekivad või esitatakse nõudeid mitte rikkunud Kaasvastutava töötleja vastu ja millised on tingitud GDPR nõuete täitmata jätmisest või osalisest täitmisest nõudeid rikkunud Kaasvastutava töötleja poolt.

Kui isikuandmete seaduslikuks töötlemiseks on vajalik Kaasvastutaval töötlejal sõlmida leping edasivolituseks, kehtestab vastav leping arvestades Kaasvastutava töötleja eesmärgi ulatust selge GDPR põhise vastutuse ka Volitatud töötlejale, kes tegutseb edasivolituse alusel. Iga Kaasvastutav töötleja vastutav oma Volitatud töötlejate tegevuse eest.

Kui teenuse osutamisel ilmneb vajadus kaasata teenuse osutamisse täiendavaid Kaasvastutavaid töötlejaid, sõlmitakse Art 26 p 1. kohane leping kõigi Kaasvastutajate vahel.